 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE -PROIECT**

**15 FEBRUARIE 2017**

Ca urmare a solicitării de emitere a acordului de mediu adresată **PUI RAVECA**,din localitatea componentă Unirea, str. Morii, nr. 36B, municipiul Bistriţa, jud. Bistrița-Năsăud, înregistrată la Agenţia pentru Protecţia Mediului Bistriţa-Năsăud la nr. 6194/2.06.2016, cu ultima completare la nr. 1342/8.02.2017 în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012 şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *15.02.2017*, că proiectul pentru proiectul „*Construire anexă gospodărească la exploataţia agricolă”,* propus a fi amplasat în localitatea componentă Unirea, extravilan, municipiul Bistriţa, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) Proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, modificată şi completată prin HG nr. 17/2012, fiind încadrat în Anexa 2 la pct. 1, lit. e) instalaţii pentru creşterea intensivă a animalelor de fermă*;

*b) Suprafaţa totală a amplasamentului este de 12 000 m2.*

*Proiectul prevede realizarea următoarelor construcţii cu caracter provizorii, pe o perioadă de 5 ani:*

*- construcţie cu suprafaţa totală de 500 m2, care va cuprinde:*

*- fânar,*

*- adăpost bovine pentru 30 capete vaci pentru lapte*

*- adăpost porcine pentru 25 capete porci;*

*- depozit furaje (fânar) cu suprafaţa de 140 m2;*

*- şură cu suprafaţa de 45 m2;*

*- şopron cu suprafaţa de 150 m2 pentru parcare utilaje;*

*- platforma de gunoi betonată, cu suprafaţa de 50 m2, racordată la 2 bazine colectare dejecţii lichide cu volum de 75 m3, respectiv 37,5m3;*

*- teren agricol cu suprafaţa de 8530 m2;*

*- pentru cazarea temporară a lucrătorilor se va amplasa un container tip vagon cu suprafaţa de circa 15 m2;*

*- alimentarea cu apă se va realiza din puţ forat dotat cu hidrofor şi bazin din material plastic cu capacitate de 1000 l, pentru stocare apă;*

*- apele uzate menajere se vor colecta în bazin vidanjabil de 6 m3;*

*c)încălzirea spaţiilor administrative se va realiza cu sobe cu combustibil solid (lemne);*

*d) alimentarea cu apă se va realiza din puţ forat dotat cu hidrofor şi bazin din material plastic cu capacitate de 1000 l, pentru stocare apă;*

*e) pentru stocarea dejecţiilor se va realiza platforma de gunoi betonată, cu suprafaţa de 50 m2, racordată la 2 bazine colectare dejecţii lichide cu volum de 75 m3, respectiv 37,5m3;*

*f) proiectul nu are efect cumulativ cu alte proiecte existente în zonă.*

*g) proiectul este situat în afara zonelor sau ariilor în care standardele de calitate ale mediului, stabilite de legislaţie, au fost depăşite.*

*h) dintre resursele naturale se utilizează agregate minerale, lemn și apă.*

*i) la faza de realizare a proiectului rezultă deşeuri de construcție, care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă.*

*j) nu se utilizează substanţe periculoase sau tehnologii care să inducă risc de accidente.*

*k) prin respectarea măsurilor preventive şi de protecţie a factorilor de mediu propuse, probabilitatea impactului asupra factorilor de mediu este redusă.*

*l) din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus.*

*m) anunţurile publice privind depunerea solicitării de emitere a acordului de mediu şi privind decizia etapei de încadrare au fost mediatizat prin: afişare la sediul Primăriei Bistriţa, publicare în presa locală, afişare pe site-ul şi la sediul APM Bistriţa-Năsăud.*

*Nu s-au înregistrat contestaţii/observații/comentarii din partea publicului interesat pe durata desfășurării procedurii de emitere a actului de reglementar.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) Proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

*3. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor terenul afectat de lucrări se va aduce la starea iniţială.*

*4. Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*5. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi).*

*6. La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor. Deşeurile de construcţie şi deşeurile menajere vor fi transportate şi depozitate prin relaţie contractuală cu operatorul de salubritate din zonă, iar deşeurile valorificabile se vor preda la societăţi specializate, autorizate pentru valorificarea lor.*

*7. Pământul rezultat din săpături şi din excavaţii va fi utilizat pentru lucrări de nivelare la finalizarea lucrărilor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate. Titularul activităţii are obligaţia asigurării cu instalaţiile necesare acestui scop - instalaţii de spălare şi sistem colector de ape uzate.*

*9. La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

*10. Eliminarea dejecțiilor se va realiza pe terenuri agricole cu respectarea legislației în vigoare.*

*10. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Județean Bistriţa-Năsăud al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului dacă nu se produc modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Verificarea conformării cu prevederile prezentului act se face de către Agenţia pentru Protecţia Mediului Bistriţa-Năsăud și Garda Naţională de Mediu/Comisariatul judeţean Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei etapei de încadrare revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, p. ŞEF SERVICIU,

 AVIZE, ACORDURI AUTORIZAȚII,

 biolog-chimist Sever Ioan ROMAN

 geogr. Nicoleta Şomfelean

 Întocmit,

 ing. Livia Puşcaş